stanford-oval/wikipedia huggingface dataset:
מיכל ליברמן
ביוגרפיה > 2014 > אלופת ישראל

באליפות ישראל בשחייה שנערכה באוגוסט אותה שנה זכתה ליברמן בשתי מדליות, זהב וכסף. מדליית זהב, במשחה ל-50 מטר גב בתוצאה של 30.29 שניות, לפני אור תמיר מהפועל עמק חפר (30.69 שניות) ואנה וולצ'קוב ממכבי חיפה (30.87 שניות). מדליית כסף, במשחה ל-100 מטר גב בתוצאה של 1:05.09 דקות, אחרי אנה וולצ'קוב (1:04.98 דקות) ולפני גיא שילון (1:05.27 דקות). נוסף לכך, היא סיימה במקום שישי במשחה ל-50 מטר פרפר בתוצאה של 29.69 שניות ובמקום שמיני במשחה ל-100 מטר פרפר בתוצאה של 1:07.16 דקות.
ביוגרפיה > 2015

באוניברסיאדה שנערכה בקוואנגג'ו שבקוריאה הדרומית בתחילת יולי 2015 סיימה ליברמן במקום 26 במשחה ל-50 מטר גב (30.32 שניות), פעמיים במקום 31 במשחה ל-50 מטר חופשי (27.46 שניות) ובמשחה ל-100 מטר גב (1:06.41 דקות) ובמקום 32 במשחה ל-50 מטר פרפר (28.67 שניות).
באליפות ישראל בשחייה שנערכה במכון וינגייט באוגוסט של אותה שנה זכתה ליברמן בשתי מדליות, זהב וכסף. מדליית זהב, במשחה ל-50 מטר גב בשיא אישי חדש של 29.49 שניות, לפני שחר מנחם ממכבי פארק מים רעות (30.11 שניות) ואור תמיר (30.15 שניות) ובכך הגנה על תוארה. מדליית כסף, במשחה ל-50 מטר פרפר בתוצאה של 28.01 שניות, אחרי קרן זיבנר (27.48 שניות) ולפני אניה גוסטומלסקי (28.16 שניות), שתיהן מהפועל דולפין נתניה. נוסף לכך, היא סיימה במקום רביעי במשחה ל-50 מטר חופשי בתוצאה של 26.69 שניות ובמקום חמישי במשחה ל-100 מטר פרפר בתוצאה של 1:04.68 דקות.
מיל מי-17

מיל מי-17 או מי-17 (באנגלית: Mil Mi-17, ברוסית: Ми-17. קוד נאט"ו: היפּ – Hip, בדומה למסוק מי-8) הוא מסוק תובלה סובייטי/רוסי, שתוכנן ויוצר על ידי מפעל המסוקים של מוסקבה ע"ש מ.ל. מיל (כיום יצרנית המסוקים הרוסית מיל), ומיוצר היום על ידי קאזאן מסוקים בשני מפעלים באולן-אודה ובקאזאן. הוא ידוע בשירות הרוסי בסימון Mi-8M.
זהו מסוק תובלה בינוני כפול־מנוע טורבו-ציר, המשמש למגוון רחב של שימושים אזרחיים וצבאיים. קיימות גרסאות "ספינת תותחים" (מחומשות בתותחים או מקלעים) ואחרות בהן ניתן להתקין 2 כנפי עזר בעלות 3 נקודות נשיאה חיצוניות (כל אחת) להתקנת מארזים נתיקים וחימוש מגוון, כולל פצצות, רקטות, תותחים ומקלעים.
ההבדל החיצוני הבולט ביותר בין מי-8 לבין מי-17 הוא שרוטור הזנב של המי-8 נמצא בצד ימין, בעוד שבמי-17 הוא בצד שמאל (מנקודת ראותו של טייס בקוקפיט).  זאת  למרות התמונה המצורפת של  Mi-8MT בה רוטור הזנב  נמצא בצד שמאל.
מסוק Mi-8MT של חיל האוויר של קזחסטן, עם כנפי עזר מותקנות עם פודי רקטות
פיתוח

המסוק פותח על בסיס שלדתו וגופו של המסוק מי-8.
גרסאות

נכון לתחילת שנת 2020, קיימות 61 גרסאות למסוק.
הערות שוליים

↑  Russia denies supplying arms to Iraq -1. באתר SputnikNews.com. ספטמבר 2007.
| --- | --- |
בקרת זהויות :  NLI: 987007568356205171  LCCN: sh2013001217 
ערך זה הוא קצרמרבנושא מסוקים ובנושא כלי טיס צבאיים. אתם מוזמנים לתרום לוויקיפדיה ו.
מיל (מטבע)

מיל היה יחידת כסף בתקופת המנדט הבריטי, החלק ה-1,000 של הלירה הארץ ישראלית, שהונפק החל משנת 1927.
המיל הונפק במטבעות של מיל אחד ושני מילים מנחושת, מטבעות של 5, 10 ו-20 מילים מקופרניקל (סגסוגת של נחושת וניקל) עם חור במרכזן (המטבע בן 10 מילים היה ידוע בתור "הגרוש עם החור"), ומטבעות של 50 מיל ו-100 מיל מכסף. במהלך מלחמת העולם השנייה הוחלפו מטבעות הקופרניקל במטבעות מנחושת, ומטבעות הכסף במטבעות מקופרניקל. כמו כן הונפק שטר של 500 מיל.
על מטבעות המיל הבריטי היה מודפס ערך המטבע, שנה, המילה פלסטין בערבית ואנגלית והצמד פלשתינה (א"י) בעברית.
גם לאחר הקמת המדינה ב-1948, ועד שנת 1952, שימש המיל (והלירה הארץ ישראלית) הילך חוקי.
המטבע היחיד שהוטבע במדינת ישראל היה בן 25 מיל. בצד הערך רשום: "25 מיל" עם 2 ענפי זית מסוגננים. בצד הנושא מצויר ורשום: "ישראל" ומצויר אשכול ענבים.  ממטבע זה הוטבעו בירושלים 42,650 יחידות ובהטבעה נוספת בחולון 650,000 יחידות.
בתאריך 6 בספטמבר 1950 הפסיק המטבע לשמש כהילך חוקי.
בשנת 1952, עם המעבר מהלירה הארץ ישראלית ללירה הישראלית, הוחלף שמו של המיל לפרוטה.
המיל הוא הבסיס למשחק הטלת המטבע המפורסם עץ או פלי, שכן מצידו האחד של המטבע חקוק "עץ" ומצידו השני הכתובת פלשתינה (א"י) או בקיצור "פלי".
סדרת המנדט

| בנק אנגלו-פלשתינה - מיל ארץ ישראלי (מא"י)> תמונה.תמונה | בנק אנגלו-פלשתינה - מיל ארץ ישראלי (מא"י)> ערך.ערך | בנק אנגלו-פלשתינה - מיל ארץ ישראלי (מא"י)> נתונים טכניים.קוטר | בנק אנגלו-פלשתינה - מיל ארץ ישראלי (מא"י)> נתונים טכניים.משקל | בנק אנגלו-פלשתינה - מיל ארץ ישראלי (מא"י)> נתונים טכניים.חומרים | בנק אנגלו-פלשתינה - מיל ארץ ישראלי (מא"י)> תיאור.שוליים | בנק אנגלו-פלשתינה - מיל ארץ ישראלי (מא"י)> תיאור.קדימה | בנק אנגלו-פלשתינה - מיל ארץ ישראלי (מא"י)> תיאור.אחורה | בנק אנגלו-פלשתינה - מיל ארץ ישראלי (מא"י)> שנת הטבעה / הדפסה ראשונה.שנת הטבעה / הדפסה ראשונה |
| --- | --- | --- | --- | --- | --- | --- | --- | --- |
|  | 1 מיל | 21 מ"מ | 3.23 גרם | ארד | נקי |   שנת הטבעה והמילים "פלשתינה" בעברית,   באנגלית ובערבית. | הערך בעברית, באנגלית ובערבית,   עלה זית | 1927 |
|  | 2 מיל | 28 מ"מ | 7.77 גרם | ארד | נקי |   שנת הטבעה והמילים "פלשתינה" בעברית,   באנגלית ובערבית. | הערך בעברית, באנגלית ובערבית,   עלה זית | 1927 |
|   | 5 מיל | 20 מ"מ | 2.91 גרם | נחושת וניקל ולאחר מכן נחושת | נקי |   שנת הטבעה והמילים "פלשתינה" בעברית,   באנגלית ובערבית. | הערך בעברית, באנגלית ובערבית, | 1927 |
|   | 10 מיל | 27 מ"מ | 6.47 גרם | נחושת וניקל ולאחר מכן נחושת | נקי |   שנת הטבעה והמילים "פלשתינה" בעברית,   באנגלית ובערבית. | הערך בעברית, באנגלית ובערבית, | 1927 |
|   | 20 מיל | 30.5 מ"מ | 11.33 גרם | נחושת וניקל ולאחר מכן נחושת | נקי |   שנת הטבעה והמילים "פלשתינה" בעברית,   באנגלית ובערבית. | הערך בעברית, באנגלית ובערבית, | 1927 |
|  | 50 מיל | 23.5 מ"מ | 5.83 גרם | 72% כסף ולאחר מכן נחושת וניקל | מחוספס | שנת הטבעה והמילים "פלשתינה" בעברית,באנגלית   וערבית, שנת הטבעה, עלה זית | הערך בעברית, באנגלית ובערבית, | 1927 |
|  | 100 מיל | 29 מ"מ | 11.66 גרם | 72% כסף ולאחר מכן נחושת וניקל | מחוספס | שנת הטבעה והמילים "פלשתינה" בעברית,באנגלית   וערבית, שנת הטבעה, עלה זית | הערך בעברית, באנגלית ובערבית, | 1927 |
|  | 500 מיל | 127 × 76 מ"מ |  | נייר |  | קבר רחל | מגדל דוד ומצודת דוד | 1927 |
מיל במדינת ישראל

| מדינת ישראל - מעות מיל ארץ ישראלי (מא"י)> קדימה.קדימה | מדינת ישראל - מעות מיל ארץ ישראלי (מא"י)> אחורה.אחורה | מדינת ישראל - מעות מיל ארץ ישראלי (מא"י)> ערך.ערך | מדינת ישראל - מעות מיל ארץ ישראלי (מא"י)> מאפיינים טכניים.קוטר / מידות | מדינת ישראל - מעות מיל ארץ ישראלי (מא"י)> מאפיינים טכניים.צבע ראשי | מדינת ישראל - מעות מיל ארץ ישראלי (מא"י)> מאפיינים טכניים.משקל | מדינת ישראל - מעות מיל ארץ ישראלי (מא"י)> מאפיינים טכניים.הרכב | מדינת ישראל - מעות מיל ארץ ישראלי (מא"י)> תיאור.קצוות | מדינת ישראל - מעות מיל ארץ ישראלי (מא"י)> תיאור.קדימה | מדינת ישראל - מעות מיל ארץ ישראלי (מא"י)> תיאור.אחורה | מדינת ישראל - מעות מיל ארץ ישראלי (מא"י)> תאריך הנפקה.תאריך הנפקה | מדינת ישראל - מעות מיל ארץ ישראלי (מא"י)> . | מדינת ישראל - מעות מיל ארץ ישראלי (מא"י)> . |
| --- | --- | --- | --- | --- | --- | --- | --- | --- | --- | --- | --- | --- |
|  |  | 25 מיל | 30 מ"מ |  | 3.1-3.3 גרם | אלומיניום 97%, מגנזיום 3% | חלקים | אשכול ענבים; המלה "ישראל" בעברית ובערבית | ערך בעברית ובערבית; שנת ההנפקה בעברית; מסביב - שני ענפי זית מסוגננים | 6 באפריל 1949 |  |  |
|  |  | 50 מיל | 48 × 80 מ"מ | אדום |  | נייר |  | רצפת פסיפס של בית הכנסת העתיק בבית אלפא; הערך ו"ישראל" בעברית ובערבית. | רצפת פסיפס של בית הכנסת העתיק בבית אלפא; המספר "50". | אוקטובר 1948 |  |  |
|  |  | 100 מיל | 48 × 80 מ"מ | ירוק |  | נייר |  | רצפת פסיפס של בית הכנסת העתיק בבית אלפא; הערך ו"ישראל" בעברית ובערבית. | רצפת פסיפס של בית הכנסת העתיק בבית אלפא; המספר "100". | אוקטובר 1948 |  |  |
הערות שוליים

↑  גד ליאור, לאחר 76 שנים: נמצאה האמנה להדפסת שטרות הכסף הראשונים של המדינה, באתר ynet, 13 במאי 2024
מיקוד אוטומטי

כפתורי אוטופוקוס במצלמת Panasonic LUMIX DMC-FZ50
מיקוד אוטומטי או אוטופוקוס (מאנגלית: Autofocus) הוא מנגנון המאפשר למצלמה למקד את העדשה על עצם מסוים באופן אוטומטי, ללא עזרת הצלם. ברוב המצלמות שהן בעלות מיקוד אוטומטי ניתן גם לנטרל את מנגנון המיקוד האוטומטי ולבחור במיקוד ידני.
במצלמת רפלקס עם מיקוד אוטומטי נעשה בדרך כלל שימוש במנגנון זיהוי פאזות (Phase Detection AF). במצלמות אלה יש מספר נקודות מיקוד. כל נקודת מיקוד מורכבת מזוג מערכי חיישנים המורכבים משורות של פיקסלים בצורת קו או צלב. האור הנכנס מפוצל לשתי אלומות אור, המגיע לשני המערכים. מעבד במצלמה בודק את ההתאמה של התמונה משני מערכי הפיקסלים. לפי חישוב שמבוסס על התאמה זו מחליט המעבד לאיזה כיוון להזיז את מישור המיקוד ועד כמה. לאחרונה החלה לצבור שיטה זו תאוצה גם במצלמות דיגיטליות לא רפלקסיות (למשל מצלמות קומפקטיות או חסרות מראה), כאשר בחיישן המצלמה מוחלף המסנן הצבעוני על חלק מהפיקסלים במחסום המכסה את המחצית הימנית או השמאלית של הפיקסל. מדידת הפרש הפאזה של האות מפיקסלים קרובים עם כיסויים בצדדים שונים מאפשר למצלמה לקבוע לאיזה כיוון יש להזיז את מישור המיקוד ועד כמה.
ברוב המצלמות הדיגיטליות שאינן רפלקסיות, מנגנון המיקוד האוטומטי פועל בשיטה של זיהוי ניגודיות (Contrast Detection AF). בשיטה זו משתמשים בפלט וידאו מהחיישן הראשי של המצלמה. המעבד של המצלמה מנתח את פלט הווידאו הרציף, תוך כדי מיקוד העדשה, ומנסה למצוא את המיקוד שבו הניגוד הוא מקסימלי, באזור המיקוד הנבחר.
מיקלוש מילר

| --- | --- |
אין תמונה חופשית
 לידה:  18 באפריל 1913 אורושהאזה, הונגריה 
 פטירה:  3 בינואר 2000 (בגיל 86) Llanes, ספרד 
 
מיקלוש מילר (בהונגרית: Müller Miklós; בספרדית: Nicolás Muller;‏ אורושהאזה, 18 באפריל 1913 – אַנְדְרִין, ספרד, 3 בינואר 2000) היה אמן צילום יהודי-הונגרי-ספרדי שברח מאימי השקואה והתמחה במשך כמה עשורים בצילומים דוקומנטריים.
קורות חייו

מיקלוש מילר נולד במשפחה יהודית ליברלית באורושהאזה בהונגריה. בתחילה הוא המשיך את לימודיו לקריירה אקדמית, למד משפטים ומדע המדינה, אך החל להתעניין באמנויות ובמיוחד בצילום חברתי. הוא הושפע מאוד מהעקרונות האסתטיים של הבאוהאוס והקונסטרוקטיביזם הסובייטי, הוא התמסר לתאר את תנאי החיים והעבודה הקשים של האיכרים ההונגרים. אחד הדיווחים שלו נחשב לא פטריוטי על ידי הימין ההונגרי. זאת והשפעתה הגוברת של גרמניה הנאצית על ממלכת הונגריה, גרמו למילר, בגיל עשרים וחמש, להחליט לעבור לצרפת. הוא התיישב בפריז ב-1938, שם החל לשתף פעולה עם מגזינים וקיים אינטראקציה עם צלמים הונגרים אחרים כמו בראסאי ורוברט קאפה. פרוץ מלחמת העולם השנייה הוביל אותו למצוא מקלט בפורטוגל, שם נעצר על ידי משטרת סלזר והשיג את חירותו רק בתנאי שלא יחזור לארץ. מאוחר יותר השתקע במרוקו, שם התגורר תשע שנים בטנג'יר, שהייתה שייכת לפרוטקטורט הספרדי, הוא התיידד עם פרננדו ולה, מזכירו של חוסה אורטגה אי גאסט. הודות לו הוא בא בקשר עם ה-Revista de Occident, שארגנה עבורו תערוכה בספרד, מדינה שבה התיישב מילר דרך קבע בשנת 1947. הוא קיבל אזרחות ספרדית בתחילת שנות ה-60.
בשיתוף עם סופרים חשובים פרסם ב-1966, סדרה שלמה של ספרים מאוירים בתצלומיו בשם "ספרד ברורה" (עם טקסט מאת אזורין (ספ') ושנתיים לאחר מכן יצאו ששה כרכים שהורכבו מקטלוניה (עם Dionisio Ridruejo), אנדלוסיה (עם Fernando Quiñones). האיים הבלאריים (עם Lorenzo Villalonga), האיים הקנריים (עם Federico Carlos Sainz de Robles), חבל הבאסקים (עם Julio Caro Baroja) וקנטבריה (עם Manuel Arce).
במהלך שנות ה-70 הוא עבר לאסטוריה, שם עבד בשיתוף פעולה הדוק עם מנואל ויסנט (Manuel Vicent).
תערוכותיו (חלקי)

1985: Instantáneas de una vida, Museo de Bellas Artes de Asturias, Oviedo.
1987: שיחות עם האור, פמפלונה.
1988: אסכולת מדריד, מוזיאון מדריד לאמנות עכשווית (אוסף).
1994: רטרוספקטיבה, מדריד .
2013: יצירות מופת. נציב: Chema Conesa . תעלת סלה דה איזבל השנייה, מדריד (Sala Canal de Isabel II, Madrid.)
2021: Nicolás Muller. La mirada comprometida Museo Juan Barjola, Gijón
לקריאה נוספת

RIAÑO, Peio H. : מיקלוש מילר, צלם ספרד שלאחר המלחמה (בספרדית), El Confidencial, 2013. 27 בנובמבר
סרנה, זבאלה דה לה: " הקריירה של מיקלוש מילר (בספרדית) ", אל מוּנדוֹ, 2013. 29 בנובמבר
פורטרט ב-fotomuzeum.hu
נתוניו במאגרי המוזיאון הספרותי פטפי
יהודי סגד והצילום. Manci Bäck, Judit Kárász, Béla Liebmann, Miklós Müller ; עורך. István Tóth, מערכונים ביוגרפיים של Ferenc Apró, András Lengyel, Magdolna Szabó; הקרן למדעי המוזיאונים, סגד, 2014
הערות שוליים

↑  Serna: «Müller Miklós életútja» (2013).
↑  Riaño: «Müller Miklós, a háború utáni Spanyolország fotósa» (2013).
| --- | --- |
בקרת זהויות :  NLI: 987007281528805171  BNE: XX894618  BnF: cb121595993 (data)  GND: 119421089  ISNI: 0000 0001 0891 231X  LCCN: n96029754  PIC: 296172  RKD: 379536  SUDOC: 030115086  VIAF: 41879358   WorldCat (עם VIAF): 41879358
מוזיאון הדואומו

| --- | --- |

 מידע כללי
 סוג:  מוזיאון לאמנות
 כתובת:  Museo dell'Opera del Duomo 
 מיקום:  פירנצה 
 מדינה:  איטליה 
 בעלים:  Opera del Duomo 
 מבקרים בשנה:  1,287,658 (נכון ל־2018)
 הקמה ובנייה
 תקופת הבנייה:  ?–1891
 תאריך פתיחה רשמי:  3 במאי 1891 
 מידות
 שטח:  6,000 מ"ר (נכון ל־2015) 
 קואורדינטות:  43°46′22″N 11°15′21″E﻿ / ﻿43.7727°N 11.255817°E﻿ / 43.7727; 11.255817
 אתר רשמי
  (למפת פירנצה מוגדלת) מוזיאון הדואומו(למפת פירנצה רגילה) מוזיאון הדואומו
 
מוזיאון הדואומו (באיטלקית: Museo dell'Opera del Duomo; מילולית: מוזיאון יצירות האמנות של הדואומו) הוא מוזיאון בפירנצה המציג יצירות אמנות מקוריות מהקתדרלה סנטה מריה דל פיורה, הבפטיסטריום של פירנצה ויצירות שהוצמדו אל מגדל הפעמונים קמפנילה די ג'וטו. המוזיאון, שנפתח ב-1891, צמוד לקתדרלה ממזרח.
מוצגים

במוזיאון נמצאים התבליטים המקוריים של שער גן העדן מעשי ידי לורנצו גיברטי, גלריית המוזיקה (ה"קנטוריה") ובה תבליטי שיש של נערים שרים ומנגנים מעשי ידי לוקה דלה רוביה, התבליטים המשושים ובהם תיאור האמנויות שעיטרו את הקמפנילה די ג'וטו, מעשה ידי אנדראה פיזאנו וחברי סדנתו והפסלים שניצבו בגומחותיו מעשי ידי טובי פסלי הרנסאנס, בהם חבקוק ועקדת יצחק של דונטלו. כמו כן מוצג במוזיאון פסל הפייטה הפלורנטינית של מיכלאנג'לו ופסל מרים המגדלית בעלת התשובה של דונטלו.
בשנת 1966 עלה נהר הארנו על גדותיו והציף חלקים מהכנסייה וסביבותיה. עקב כך נפגעו יצירות אמנות מקוריות רבות שניצבו במקומן המקורי בכנסייה. לאחר שיחזור הוחזרו היצירות הפגועות למוזיאון ובמקומן הוצבו העתקים, גם יצירות מקוריות יקרות ערך שלא נפגעו הוכנסו למוזיאון ובמקומן הוצבו העתקים (למשל התבליטים המשושים בקומת המסד של מגדל הפעמונים).
גלריה במוזיאון
מיקלוש ליגטי

| --- | --- |

 לידה:  1 במאי 1871 בודה, האימפריה האוסטרו-הונגרית 
 פטירה:  10 בדצמבר 1944 (בגיל 73) בודפשט, ממלכת הונגריה 
 שם לידה:  Lőwy Móric 
 מקום קבורה:  בית הקברות קרפשי 
 תקופת הפעילות:  1900–1944 (כ־44 שנים) 
 הושפע על ידי:  Denys Puech, Alajos Strobl 
 
מיקלוש ליגטי, (במקור מוריץ לוי, בהונגרית: Ligeti Miklós; בודה, 19 במאי 1871 – בודפשט, 10 בדצמבר 1944) היה פסל יהודי-הונגרי, מן המפורסמים בין פסלי האימפרסיוניזם ההונגרי של המאה ה-19 והמאה ה-20.
ביוגרפיה

מיקלוש ליגטי נולד במשפחה יהודית, בנם של שמואל לוי ויוהנה גיידושק. תחילה למד אצל הפסל ההונגרי המפורסם אליוש שטרובל ואחר כך נסע ללמוד במערב: בווינה ובפריז. בפריז למד גם ציור, באקדמיה ז'וליאן, אך תרומתו כפסל הייתה משמעותית יותר. הוא יצר אנדרטאות, פסלי דיוקן ודקורציה של בניינים.
עבודתו של אוגוסט רודן השפיעה רבות על יצירתו של ליגט, ועם התקרב סוף המאה לבשו יצירותיו אופי אימפרסיוניסטי. יצירותיו ודיוקנאותיו שגולפו משיש או ניצוקו בארד מאופיינים בעושר של צורה ובאפקטי אור מסתוריים. בנוסף לפסלים קטנים ואינטימיים יותר, הוא מילא תפקיד מרכזי בפיסול הדקורטיבי של בניינים (למשל: בניין הפרלמנט, בניין הביטוח האדריאטי, ארמון גרשם).
הפסל המפורסם ביותר שלו הוא אנונימוס בפארק העירוני של בודפשט (1903). הפקיד וההיסטוריון האנונימי, ששום תיאור שלו לא שרד, עוצב על ידי סיגטי בברונזה בגלימת נזיר וברדס משוך על ראשו. אור מסתורי נופל על הדמות דרך הבליטות הרבות של הפסל. פסל נוסף שלו נחנך גם הוא בפארק העירוני חמש שנים אחר כך: יורש העצר רודולף, נסיך הכתר של אוסטריה בחליפת הציד. בשנת 1907, פיסל את אליזבת ("סיסי"), נסיכת בוואריה, אשת פרנץ יוזף הראשון, קיסר אוסטריה. הפסל נחצב משיש לבן והוצב בעיר סגד. לאחר מכן פיסל בעיקר אנדרטאות ציבוריות שנעשו ברוח "הסגנון האקדמי", אך גם ביניהן ישנן כאלה שראויות לתשומת לב.
ב־29 במאי 1909 נשא לאישה את הדוויג קֶרְן (Kern Hedvig) בבודפשט.
כשראה את המחסור בחומרים לאחר מלחמת העולם הראשונה, ובטוח בעצמו לאחר הצלחת תערוכתו בשנת 1913, הקים ליגטי מפעל לקרמיקה באנגיאלפלד בשנת 1920 ביחד עם המהנדס הכימי לאיוש פטריק.
בשנת 1935, הוצב פסל השחקנית "גברת דרי" בגן הורבאט ברובע 1 של בודפשט (בצד של בודה). הפסל הנציח את השחקנית בשמלה שתאמה את סגנון התקופה עם גיטרה בידיה. הפסל נפגע, נהרס ופורק במלחמת העולם השנייה, אך העתקי החרסינה שלה בייצור תעשיית החרסינה של הרנד היו פופולריים. בשנת 2010 היצירה של מיקלוש ליגטי, פסל השיש הלבן, שוחזר בגודל מלא, על ידי פסל מ- בוטונד פולגאר.
האנדרטה ההרואית של ארטילריה רתומה לסוסים נחנכה בשנת 1937 בבודפשט, בכיכר דוז'ה ג'רג' של ימינו. גם יצירה זו נפגעה במלחמת העולם השנייה, ובשנת 1960 פורקה לבסוף.
השיגדון הפריע לעבודתו, אך הוא עבד ממש עד מותו. במרץ 1944 עבר כמה ניתוחים גדולים בסנטוריום פאשור. מצבו לא השתפר והוא נפטר ב-10 בדצמבר באותה השנה. בשל תנאי המלחמה, לא היה ניתן לקבור אותו תחת הפסל אנונימוס, כרצונו.
עבודותיו (מבחר)

מיקלוש ליגטי: חווה
פסל אנונימוס (הונגריה) הפארק העירוני של בודפשט, טירת ויידהוניאד, 1903
פסל של רודולף, יורש העצר בפארק העירוני, 1908 .
פסל הנסיכה אליזבת (סיסי) בסגד
חווה (1897) (שיש, גובה 54 ס"מ; הגלריה הלאומית ההונגרית, בודפשט)
דיוקן יוז'ף ריפל-רונאי (1901) (ארד, גובה 45 ס"מ; הגלריה הלאומית של הונגריה, בודפשט)
נשיקה / אהבה (1901) (שיש, גובה 62 ס"מ; הגלריה הלאומית של הונגריה, בודפשט)
דיוקן בלה איוואני-גרינוולד (1901)
אנונימוס: פסל ציבורי (1903) (ארד, גובה 190 ס"מ; הפארק העירוני, בודפשט)
גברת קוסטולני קאן גיולה (1905) (ארד, גובה 55 ס"מ; הגלריה הלאומית של הונגריה, בודפשט)
פסל הנסיכה אליזבת: פסל ציבורי (1907) (שיש, סגד)
פסל של רודולף, יורש העצר: פסל ציבורי (1908) הפארק העירוני, בודפשט.
לקריאה נוספת

לקסיקון קטן הונגרילאומנות. בודפשט :, 2002. הפסל מיקלוש ליגטי ראה עמ' 216. ISBN 9638477660
מיקלוש ליגטי באתר של מוזיאון וגלריה קפולי
מיקלוש ליגטי באתר האמנויות היפות בהונגריה
בלה לאזאר: מיקלוש ליגטי (אמנות, 1905, מס '4)
לאסלו פרוהאסקה: היצירות הכנסיתית של מיקלוש ליגטי
עבודות של מיקלוש ליגטי בבודפשט אתר "בתמונות"
לקסיקון יהודי הונגרי. מיקלוש ליגטי
הערות שוליים

↑  "Születési bejegyzése a budai izraelita hitközség születési akv. 45/1871. folyószáma alatt".
↑  "Házasságkötési bejegyzése a Budapest VI. kerületi polgári házassági akv. 605/1909. folyószáma alatt".
↑  "Prohászka László: Ligeti Miklós egyházművészeti alkotásai". vigilia.hu. אורכב מ-המקור ב-2016-04-12.
↑  Újjászületett Déryné budai szobra Múlt-kor, 2010. szeptember 22.
↑  "Ligeti Miklós – Köztérkép". אורכב מ-המקור ב-2019-10-05.
| --- | --- |
בקרת זהויות :  GND: 124348807  ISNI: 0000 0000 5425 1025  LCCN: no2007116284  RKD: 433736  VIAF: 311306274   WorldCat (עם VIAF): 311306274 
פסל ישן/חדש של הגברת דרי (2010)
מטריצת היחידה

באלגברה ליניארית, מטריצת היחידה מסדר  \ n היא מטריצה ריבועית מסדר  n, כלומר בגודל  n^{2}, שהאלכסון הראשי שלה מורכב מאחדות וכל שאר המטריצה מאפסים. היא מסומנת על ידי  \ I_{n} או על ידי  \ I כאשר גודלה אינו חשוב או טריוויאלי. מטריצת היחידה משמשת כאיבר נייטרלי ביחס לכפל מטריצות, וכטרנספורמציה ליניארית היא מייצגת את העתקת הזהות (כלומר:  \ v=Iv לכל  \ v), כלומר כמו שבאלגברה רגילה ניתן להכפיל כל אבר שרוצים בספרה 1 כך ניתן להכפיל כל מטריצה שרוצים במטריצת היחידה מבלי לשנות את השוויון.
דוגמאות למטריצת היחידה בסדרים שונים:
מאחר שמטריצת היחידה היא מקרה פרטי של מטריצה אלכסונית, אפשר לכתוב אותה גם כ-:
 I_{n}=\operatorname {diag} (1,1,\dots ,1)
בחישובים לפי קואורדינטות וחשבון טנזורים שימושי להציג את מטריצת היחידה באמצעות הדלתא של קרונקר:
 (I_{n})_{ij}=\delta _{ij}={\begin{cases}1&{\mbox{if }}i=j\\0&{\mbox{if }}i\neq j\end{cases}}
תהי  A\in M_{m\times n}(F) מטריצה מעל שדה F, אזי:  I_{m}A=AI_{n}=A
כלומר: מטריצת היחידה היא איבר נייטרלי ביחס לכפל מטריצות.
מטריצת היחידה (מסדר n) היא מטריצה אוניטרית ומטריצה הרמיטית ובפרט מטריצה סימטרית ומטריצה אורתוגונלית, עמודותיה וכן שורותיה מהווים בסיס אורתונורמלי למרחב הווקטורי  F^{n}. הדטרמיננטה של מטריצת היחידה שווה ל-1. מטריצת היחידה היא מטריצה אלכסונית שכל ערכיה העצמיים שווים ל-1. זו מטריצה הפיכה ודרגתה שווה ל-n.
מטריצה מסוג זה מנוצלת בכמה תחומים של אנליזה נומרית לרבות פירוק אינטרפולטיבי.
ראו גם

הדלתא של קרונקר
מטריצת מעבר

באלגברה ליניארית, מטריצת מעבר בין בסיסים של אותו מרחב וקטורי מממד סופי, היא מטריצה ריבועית שהכפל בה מתרגם וקטורי קואורדינטות לפי הבסיס הראשון לוקטורי קואורדינטות לפי הבסיס השני.
הגדרה:
יהיו B ו-C בסיסים סדורים למרחב הווקטורי V. מטריצת המעבר מ-B ל-C‏,  \ M_{C}^{B}, היא המטריצה היחידה המקיימת את השוויון
לכל וקטור  \ v\in V, כאשר  \ [v]_{B},[v]_{C} הם וקטורי הקואורדינטות לפי הבסיסים B,C, בהתאמה. מן ההגדרה הזו נובעות כמה זהויות שימושיות:  \ M_{B}^{B}=I; לכל שלושה בסיסים  \ B,C,D מתקיים  \ M_{D}^{C}M_{C}^{B}=M_{D}^{B}; ובפרט  \ M_{B}^{C}=(M_{C}^{B})^{-1}.
מטריצת המעבר היא למעשה המטריצה המייצגת של העתקת הזהות ביחס לשני הבסיסים.
את מטריצת המעבר אפשר לבנות על ידי חישוב של וקטורי קואורדינטות: העמודה ה-i שלה היא וקטור הקואורדינטות של האיבר ה-i בבסיס B, לפי הבסיס C. כלומר:
את מטריצת המעבר בין שני בסיסים B ו-C כלשהם ב- F^{n} נוח לחשב דרך הבסיס הסטנדרטי (e1, e2, ..., en). הקואורדינטות של וקטור  b_{i}\in B לפי E הם פשוט רכיבי  b_{i} מסודרים בעמודה. לכן זה מיידי לחשב את  M_{E}^{B}=(...|[b_{i}]_{E}|...). באותו אופן  M_{E}^{C}=(...|[c_{i}]_{E}|...) מתכונת ההפכיות מקבלים ש- M_{C}^{E}=(M_{E}^{C})^{-1} ולחישוב ההפכית יש אלגוריתם טכני וברור באמצעות דירוג מטריצות. לבסוף, מתכונת הכפליות מקבלים  M_{C}^{B}=M_{C}^{E}M_{E}^{B}=(M_{E}^{C})^{-1}\cdot M_{E}^{B}. את כל המטריצות בביטוי זה קל לחשב באמצעות פעולות טכניות ופשוטות.
הגדרה וסימון מקובלים למטריצת המעבר הם כדלהלן: מטריצת המעבר מבסיס B לבסיס C תסומן  [I]_{C}^{B} והיא המטריצה ההפיכה היחידה שמקיימת:
וניתן לחשבה באופן הבא: עמודות המטריצה הן וקטורי הקואורדינטות של וקטורי הבסיס B לפי הבסיס C. בפרט:
בפרט היא מקיימת: קיום הזהות  [I]_{B}^{B}=I_{n}, כפליות:  [I]_{D}^{B}=[I]_{D}^{C}[I]_{C}^{B} והפיכות  [I]_{B}^{C}=([I]_{C}^{B})^{-1}.
כל מטריצת מעבר היא מטריצה הפיכה, ולהפך: כל מטריצה הפיכה היא מטריצת מעבר מהבסיס B לבסיס כלשהו, ומבסיס כלשהו לבסיס C. במילים אחרות, חבורת המטריצות ההפיכות פועלת באופן טרנזיטיבי על אוסף הבסיסים של המרחב.
כשמוגדרת על המרחב מכפלה פנימית, מטריצת המעבר בין שני בסיסים אורתונורמליים היא מטריצה אורתוגונלית, ולהפך: אם B,C בסיסים אורתונורמליים נתונים, אז כל מטריצה אורתוגונלית היא מטריצת מעבר מ-B לבסיס אורתונורמלי כלשהו, ומבסיס אורתונורמלי כלשהו אל C. כמקודם, חבורת המטריצות האורתוגונליות פועלת באופן טרנזיטיבי על אוסף הבסיסים האורתונורמליים של המרחב.
אפיסטמולוגית, האבחנה בין וקטורים מופשטים ב- \mathbb {F} ^{n} לבין הייצוגים שלהם כווקטורי קואורדינטות בבסיס כלשהו שבחרנו היא דוגמה חשובה לאבחנה מסוג אפריורי/אפוסטריורי - בעוד וקטורים מופשטים הם יצירי מחשבה אלגבריים הקודמים לניסיון, וקטורי קואורדינטות מתייחסים לתיאור הגאומטרי, שאופיו מותנה בניסיון. למשל, בעוד קיומם של כוכבי השבת קודם לניסיון, הדימוי הגאומטרי "הטבעי" שלהם נתפס דרך התיווך הראשוני של מערכת הקואורדינטות השמימית (כלומר דרך מבט על כיפת השמיים), שמשתנה לפי המיקום ולפי הזמן (עקב סיבוב כדור הארץ סביב צירו).
הערות שוליים

↑  כך בחלק מהספרים; בספרים אחרים היא נקראת דווקא "מטריצת המעבר מ-C ל-B".
| --- | --- |
בקרת זהויות :  GND: 4144107-2
מיקוד (ספרות)

מיקוד היא טכניקה ספרותית מסוימת, שבה המספר מגביל את עצמו לספר לקורא רק דברים מסוימים ולא אחרים. המספר יכול להתמקד על אובייקט או אירוע, אך השימוש העיקרי מתייחס לדמויות. 

המיקוד בסיפור מסוים יכול להיות מיקוד אחיד (embedded focalization) אשר אינו משתנה במהלך הסיפור, לדוגמה: הגבלת התצפית לכל אורך הסיפור רק לגיבור, או מיקוד משתנה בו למשל המספר עוקב אחר דמות אחת בתחילת הסיפור ועובר לעקוב אחרי דמות אחרת בהמשך ואז חוזר לדמות הראשונה או כותב בכל פרק בספר מתוך מיקוד שונה. 

במיקוד חיצוני המספר מביט באותה דמות מבחוץ בלבד ואינו יודע או אינו מתאר את תחושותיה הפנימיות של הדמות.

במיקוד פנימי המספר מתאר גם את תחושותיה ומחשבותיה של הדמות בה הוא מתמקד.
מיקוד מצטמצם- התיאור מתחיל ממשהו כללי ועובר לפרטי, למשל תיאור העיר ואז תיאור רחוב ואז תיאור בית ואז חדר.

מיקוד מתרחב - התיאור עובר מנקודה פרטית למשהו כללי יותר, לדוגמה: דמות מסוימת שמגיעה למקום ציבורי ואז תיאור של המקום בכלליות.
| --- | --- |
בקרת זהויות :  GND: 7661868-7